
          REPUBLIKA   HRVATSKA
     KARLOVAČKA  ŽUPANIJA                                                   

          OPĆINA DRAGANIĆ 
       OPĆINSKA NAČELNICA
     KLASA:   604-02/26-01/01
     URBROJ: 2133-08-02-26-2
     Draganić,  15. rujna 2026.  g.


Na temelju  članka 46. Statuta Općine Draganić („Glasnik Karlovačke županije“, broj 11/21), članka 5. Pravilnika o utvrđivanju kriterija i postupaka za dodjelu stipendija učenicima srednjih škola i studentima s područja Općine Draganić („Glasnik Karlovačke županije“, broj 44/2015 i 40/2025)  i Odluke o broju i visini stipendija učenicima i studentima s područja Općine Draganić za školsku/akademsku 2026./2027.g. („Glasnik Karlovačke županije“, broj  31A/26)  Općinska načelnica Općine Draganić raspisuje
NATJEČAJ ZA DODJELU STIPENDIJA UČENICIMA I STUDENTIMA S PODRUČJA OPĆINE DRAGANIĆ 

ZA ŠKOLSKU/AKADEMSKU 2026./2027. GODINU
I.
Općina Draganić planira za školsku/akademsku 2026./2027.g. dodijeliti  stipendije kako slijedi:

· 5 stipendija za učenike srednjih škola, u visini od 80,00 eura mjesečno
· 5 stipendija za studente, u visini od 130,00 eura mjesečno

II.
Pravo na stipendiju iz točke i ovog natječaja mogu ostvariti redoviti učenici srednjih škola i redoviti studenti, koji ispunjavaju slijedeće uvjete :

· učenici i studenti državljani RH s prebivalištem na području Općine Draganić te čija oba roditelja odnosno skrbnika imaju prebivalište na području Općine Draganić 
· učenici koji su u godini prije podnošenja zahtjeva za dodjelu stipendija ostvarili prosjek ocjena najmanje 4,00
· studenti koji su u godini prije podnošenja zahtjeva za dodjelu stipendija ostvarili prosjek ocjena najmanje 3,00 i nisu apsolventi

· studenti prve godine studija čiji prosjek ocjena iz posljednje završene godine školovanja mora biti najmanje 4,00 
· učenici i studenti koji pravo na stipendiju ne ostvaruju kod nekog drugog subjekta (ministarstvo, županija i sl.)

III.

Kriteriji za dodjelu stipendija iz točke I ovog natječaja:
· vrednovanje uspjeha u dosadašnjem školovanju

· vrednovanje po osnovi nadarenosti (postignut uspjeh na službenim natjecanjima)
· vrednovanje po osnovi postignutih izvanškolskih rezultata tijekom školovanja

·         vrednovanje materijalnog položaja -  socijalni status
·         ostali kriteriji (djeca poginulih u Domovinskom ratu ili djeca invalida Domovinskog  

        rata s najmanje 80 % oštećenja organizma, djeca bez oba roditelja, samohrani roditelj,   djeca s   

        teškoćama u razvoju u kućanstvu ili punoljetne osobe koje nemaju poslovnu sposobnost, ostali   

        članovi kućanstva na redovnom školovanju) 

IV.
Prijave za dodjelu stipendija podnose se isključivo putem elektroničkog sustava za podnošenje prijava na način koji je objavljen na web stranicama Općine Draganić www.draganic.hr.
Prijavi treba priložiti slijedeće dokumente:

· potvrdu škole/fakulteta o upisu na redovno školovanje (škola, smjer, godina)
· presliku svjedodžbe uključujući i maturu ili završni ispit a studenti indeks zadnje godine završenog školovanja te potvrdu dekanata o ostvarenom prosjeku ocjena obveznih predmeta za upis u višu godinu

· dokaz o postignutim uspjesima na natjecanjima u znanju tijekom dosadašnjeg školovanja (samo za osvojeno 1., 2. ili 3. mjesto na županijskom, državnom ili međunarodnom natjecanju)
· dokaz o postignutim izvanškolskim rezultatima tijekom školovanja (usporedno pohađanje dviju škola uključujući i glazbenu, osvojeno jedno od prva tri mjesta na državnom natjecanju u sportu, glazbi ili nekoj drugoj aktivnosti)

· izjavu o članovima zajedničkog kućanstva (na obrascu Jedinstvenog upravnog odjela)

· presliku osobne iskaznice oba roditelja odnosno skrbnika te podnosioca zahtjeva,
· potvrde Porezne uprave o prihodima članova kućanstva za prethodnu kalendarsku godinu
· ostalu dokumentaciju - potvrde o ispunjavanju kriterija (djeca poginulih u 
            Domovinskom ratu ili djeca invalida Domovinskog rata s najmanje 80 % oštećenja 
            organizma, djeca bez oba roditelja, djeca samohranog roditelja, djeca s teškoćama u 
            razvoju u kućanstvu ili punoljetne osobe koje nemaju poslovnu sposobnost, ostali 
            članovi  kućanstva na redovnom školovanju)

· izjavu da podnositelj zahtjeva ne prima drugu stipendiju ili pomoć u svrhu školovanja     

            (u prilogu Obrazac JUO)
· izjavu o davanju suglasnosti za prikupljanje i obradu osobnih podataka
            (u prilogu Obrazac JUO)
· životopis učenika/studenta
V.

Rok za podnošenje zahtjeva za stipendije je 15 dana od dana objave natječaja na web stranicama Općine Draganić a isti se dostavljaju isključivo elektroničkog sustava za podnošenje prijava (SOM Natječaji).

Povjerenstvo za provedbu natječaja za dodjelu stipendija objaviti će na web stranici Općine Draganić bodovnu listu u roku od 30 dana od zaključenja natječaja. 

VI.


Prava i obveze korisnika stipendije utvrđuju se ugovorom koji će se potpisivati s kandidatima za razdoblje:

· učenici od 01. rujna 2026.g.  do 30 lipnja 2027.g.  

· studenti od 01. listopada 2026. do 31. srpnja 2027. 
NEPOTPUNA DOKUMENTACIJA NEĆE BITI RAZMATRANA.

Općinska načelnica                                                                                                                                                                                                                                                                                                                                                                 

      Anica Domladovac, bacc. med. techn.
